อยากทราบว่าการฉีดยาคุมนี้ ควรฉีดต่อไปอีกดีมั้ยคะ เพราะเวลามีคนถามว่าคุมลูกยังไง คือเราก็บอกว่าเราฉีดไป คนรอบข้างบอกว่ามันไม่ควรฉีดไม่ใช่หรอ ยังไม่มีลูกหนิ ไม่ต้องไปฉีดอีกนะกินยาคุมเอาดีกว่า อันที่จริงภายภาพหน้าอีก2-3ปีก็อยากมีลูกค่ะ แต่สามีบอกให้ฉีด ถามว่าถ้าหนูฉีดอีก2-3แล้วจะมีลูกได้ในอนาคตมั้ยคะ
สวัสดีค่ะ การฉีดยาคุมนั้น เป็นการคุมกำเนิดที่มีประสิทธิภาพดี และใช้ง่าย คือฉีดแค่เดือนหรือสามเดือนครั้ง โดยเป็นวิธีที่สามารถใช้ได้แม้จะยังไม่ผ่านการมีบุตร แต่ข้อเสียของยาชนิดนี้คือหลังหยุดยาอาจจะใช้เวลาค่อนข้างนานกว่าวิธีอื่น ในการที่จะกลับมามีการตกไข่และตั้งครรภ์ได้ ในบางคนอาจใช้เวลาประมาณ 1-2 ปีหลังหยุดยาส่วนการกินยาคุมกำเนิดนั้น จะทำให้มีการตกไข่และกลับมามีบุตรได้ค่อนข้างเร็วกว่าการฉีดยาคุม แต่ข้อเสียคือต้องกินทุกวันติดต่อกัน ห้ามขาดยา ซึ่งหากลืมกินยาไปก็มีผลต่อประสิทธิภาพการคุมกำเนิดได้แต่อย่างไรก็ตาม สามารถใช้ได้ทั้งสองวิธี ขอให้เลือกตามที่สะดวก และที่สามารถไปฉีดหรือกินได้อย่างสม่ำเสมอค่ะ